**Original Sin – perisynti** (engl. *Original Sin*) on Michael Cristoferin ohjaama ja käsikirjoittama yhdysvaltalainen eroottinen jännityselokuva vuodelta 2001. Elokuvan pääosia näyttelevät Antonio Banderas ja Angelina Jolie. Cristofer oli laatinut elokuvan käsikirjoituksen Cornell Woolrichin romaanin *Waltz into Darkness* (1947) pohjalta. *Original Sin – perisynti* on uudelleenfilmatisointi François Truffaut’n ohjaamasta *Mississipin velho* -elokuvasta (*La Sirène du Mississipi*, 1969).

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Original Sin – perisynti* sijoittuu 1800-luvun lopun Kuubaan. Kuubalainen liikemies Luis Vargas (Antonio Banderas) päättää naida amerikkalaisen kirjeenvaihtoystävänsä Julia Russellin (Angelina Jolie). Kun Julia saapuu Kuubaan, he avioituvat heti, mutta onnellisesta alusta huolimatta rakkaustarina alkaakin mennä alamäkeen. Viaton Julia-vaimo onkin todellisuudessa oikea femme fatale, jolla on hämärä menneisyys.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Antonio Banderas  | … |  Luis Antonio Vargas
  |
|  Angelina Jolie  | … |  Julia Russell / Bonny Castle
  |
|  Thomas Jane  | … |  Billy / Walter Downs / Mephisto
  |
|  Jack Thompson  | … |  Alan Jordan
  |
|  Gregory Itzin  | … |  eversti Worth
  |
|  Allison Mackie  | … |  Augusta Jordan
  |
|  Joan Pringle  | … |  Sara
  |
|  Cordelia Richards  | … |  Emily Russell
  |
|  Pedro Armendáriz Jr.  | … |  Jorge Cortés
  |

Tuotanto
--------

*Original Sin – perisynti* kuvattiin työnimellä *Dancing in the Dark*. Elokuvan kuvaukset alkoivat 14. helmikuuta 2000 ja päättyivät 21. huhtikuuta 2000. Elokuva kuvattiin Meksikossa 42 miljoonan dollarin budjetilla.

Julkaisu ja vastaanotto
-----------------------

*Original Sin – perisynti* sai ensi-iltansa Ranskassa 11. heinäkuuta 2001. Yhdysvaltain ensi-ilta oli 31. heinäkuuta 2001. Elokuvan maanlaajuinen ensi-ilta Yhdysvalloissa oli 3. elokuuta 2001. Suomessa elokuvaa ei esitetty teattereissa, mutta se julkaistiin DVD:nä 24. lokakuuta 2001. *Original Sin – perisynti* tuotti Yhdysvalloissa 16 534 221 dollaria ja ulkomailla 18 868 099 dollaria. Yhteensä elokuva tuotti ilmestymisvuonnaan 35 402 320 dollarin lipputulot. Yhdysvalloissa elokuva julkaistiin ensimmäisen kerran DVD:nä 26. maaliskuuta 2002.

*Original Sin – perisynti* on saanut elokuvakriitikoilta kielteisen vastaanoton. Rotten Tomatoes -sivuston mukaan 91 arvostelun perusteella laskettuna kriitikoiden arvosteluista 12 prosenttia oli positiivisia. Metacriticin mukaan 24 arvostelun perusteella elokuva on saanut 33 pistettä sadasta mahdollisesta. Angelina Jolien roolisuoritus sai Golden Raspberry -ehdokkuuden huonoimmasta naispääosasta vuonna 2002.

Lähteet
-------

1. 1 2 3  Original Sin (2001) *elonet.fi*. Elonet.fi. Viitattu 8.2.2015. (suomeksi)
2. 1 2 3  Original Sin (2001) *allmovie.com*. Allmovie.com. Viitattu 8.2.2015. (englanniksi)
3. 1 2 3 4  Original Sin *boxofficemojo.com*. Boxofficemojo.com. Viitattu 8.2.2015. (englanniksi)
4. 1 2 3  ORIGINAL SIN (2001) *rottentomatoes.com*. Rottentomatoes.com. Viitattu 8.2.2015. (englanniksi)
5. ↑  Original Sin *metacritic.com*. Metacritic.com. Viitattu 8.2.2015. (englanniksi)
6. ↑  Star's Reactions to 22nd Annual RAZZIE Nominations *razzies.com*. Razzies.com.  Arkistoitu 8.2.2015. Viitattu 8.2.2015. (englanniksi)

Aiheesta muualla
----------------

* *Original Sin – perisynti* Internet Movie Databasessa. (englanniksi)
* *Original Sin – perisynti* Elonetissä.
* *Original Sin – perisynti* AllMoviessa. (englanniksi)
* *Original Sin – perisynti* Rotten Tomatoes -sivustolla (englanniksi)
* *Original Sin – perisynti* Box Office Mojossa (englanniksi)
* *Original Sin – perisynti* Metacriticin sivuilla (englanniksi)